CELEX: 32016R0330
Language: sk
Date: 2016-03-08 00:00:00
Title: Vykonávacie nariadenie Komisie (EÚ) 2016/330 z 8. marca 2016, ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením (EÚ) č. 978/2012, ktorým sa uplatňuje systém všeobecných colných preferencií na roky 2017 – 2019

9.3.2016   
            
            
               SK
            
            
               Úradný vestník Európskej únie
            
            
               L 62/9
            
         VYKONÁVACIE NARIADENIE KOMISIE (EÚ) 2016/330
   z 8. marca 2016,
   ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením (EÚ) č. 978/2012, ktorým sa uplatňuje systém všeobecných colných preferencií na roky 2017 – 2019
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 8 ods. 3,
   keďže:
   
               (1)
            
            
               V súlade s článkom 8 ods. 1 nariadenia (EÚ) č. 978/2012 sa colné preferencie všeobecného opatrenia v rámci všeobecného systému preferencií (ďalej len „VSP“) majú pozastaviť v súvislosti s výrobkami triedy VSP s pôvodom vo zvýhodnenej krajine podľa VSP, keď priemerná hodnota dovozov týchto výrobkov z danej zvýhodnenej krajiny podľa VSP do Únie počas troch po sebe nasledujúcich rokov prekročí limity uvedené v prílohe VI k uvedenému nariadeniu.
            
         
               (2)
            
            
               Podľa článku 8 ods. 2 nariadenia (EÚ) č. 978/2012 a na základe obchodných štatistík týkajúcich sa kalendárnych rokov 2009 – 2011 sa vo vykonávacom nariadení Komisie (EÚ) č. 1213/2012 (2) stanovil zoznam tried výrobkov, v prípade ktorých boli colné preferencie pozastavené od 1. januára 2014 do 31. decembra 2016.
            
         
               (3)
            
            
               V súlade s článkom 8 ods. 3 nariadenia (EÚ) č. 978/2012 by Komisia mala každé tri roky preskúmať tento zoznam prostredníctvom vykonávacieho aktu o pozastavení alebo obnovení colných preferencií. Aktualizovaný zoznam by sa mal uplatňovať počas obdobia troch rokov od 1. januára 2017. Tento zoznam je založený na obchodných štatistikách týkajúcich sa kalendárnych rokov 2012 – 2014, ktorý bol sprístupnený 1. septembra 2015, a zohľadňujú sa v ňom dovozy zo zvýhodnených krajín podľa VSP uvedených v prílohe II k nariadeniu (EÚ) č. 978/2012 platné k tomuto dátumu. Hodnota dovozov zo zvýhodnených krajín podľa VSP, ktoré po 1. januári 2017 už nemajú výhody colných preferencií, sa podľa článku 4 ods. 1 písm. b) nariadenia (EÚ) č. 978/2012 nezohľadňuje.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre všeobecné preferencie,
            
         PRIJALA TOTO NARIADENIE:
   Článok 1
   Zoznam výrobkov tried VSP, v prípade ktorých sa colné preferencie uvedené v článku 7 nariadenia (EÚ) č. 978/2012 pozastavia v súvislosti s príslušnými zvýhodnenými krajinami podľa VSP, je stanovený v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2017 do 31. decembra 2019.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 303, 31.10.2012, s. 1.
   
      (2)  Vykonávacie nariadenie Komisie (EÚ) č. 1213/2012 zo 17. decembra 2012, ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 348, 18.12.2012, s. 11).
   
      PRÍLOHA
      Zoznam tried VSP, v prípade ktorých sa colné preferencie uvedené v článku 7 nariadenia (EÚ) č. 978/2012 pozastavia v súvislosti s príslušnými zvýhodnenými krajinami podľa VSP:
      
         
            Stĺpec A
         : názov krajiny
      
         
            Stĺpec B
         : trieda VSP [článok 2 písm. j) nariadenia o VSP]
      
         
            Stĺpec C
         : opis
      
                  A
               
               
                  B
               
               
                  C
               
            
                  India
               
               
                  S-5
               
               
                  Nerastné výrobky
               
            
                  S-6a
               
               
                  Anorganické a organické chemikálie
               
            
                  S-11a
               
               
                  Textílie
               
            
                  S-14
               
               
                  Perly a drahé kovy
               
            
                  S-15a
               
               
                  Železo, oceľ a predmety zo železa a z ocele
               
            
                  S-15b
               
               
                  Základné kovy (okrem železa a ocele), predmety zo základných kovov (okrem predmetov zo železa a ocele)
               
            
                  S-17b
               
               
                  Motorové vozidlá, bicykle, lietadlá a kozmické lode, lode a člny
               
            
                  Indonézia
               
               
                  S-1a
               
               
                  Živé zvieratá a živočíšne výrobky okrem rýb
               
            
                  S-3
               
               
                  Živočíšne alebo rastlinné oleje, tuky a vosky
               
            
                  Keňa
               
               
                  S-2a
               
               
                  Živé rastliny a kvetinárske výrobky
               
            
                  Ukrajina
               
               
                  S-17a
               
               
                  Železničné a električkové vozidlá a výrobky
               
            
                  S-3
               
               
                  Živočíšne alebo rastlinné oleje, tuky a vosky